recursal/SuperWikiNEXT-32B huggingface dataset:
**மைக்ரோசாப்ட் எக்ஸ் பாக்ஸ்** (*Microsoft Xbox*) மைக்ரோசாப்ட் நிறுவனத்தின் தயாரிப்பில் வெளிவந்த ஒரு நிகழ்பட ஆட்ட இயந்திரம் ஆகும்.சிறுவர்களின் மத்தியில் பொழுது போக்கு விளையாட்டு சாதனமாகவும் பெரியவர்களும் இணைந்து விரும்பி விளையாடும் இயந்திரமாகவும் விளங்குகின்றது.எக்ஸ் பாக்ஸ் நவம்பர் மாதம் 15, 2001 ஆம் ஆண்டில் வட அமெரிக்காவில் முதன்முதலாக அறிமுகமானது. இந்நிகழ்பட ஆட்ட இயந்திரம் நிறுவனம் குழந்தைகள் முதல் பெரியவர்களின் நன்மதிப்பைப் பெற்றுவரும் ஒரு கேளிக்கை சாதனமற்ற தத்ரூப விளையாட்டுக்களை விற்பனை செய்யும் நிறுவனமாகத் திகழ்கின்றது.எக்ஸ் பாக்ஸ் இயந்திரம் விற்பனையான ஆரம்ப காலங்களில் ஹேலோ, ஆம்ப்ட், டெட் ஓர் அலைவ் 3 மற்றும் ஓட்வேர்ல்ட்:மன்ச்'ஸ் ஓடிசீ போன்ற நிகழ்பட ஆட்டப் பிரதிகளும் கிடைக்கப்பெற்றன என்பது குறிப்பிடத்தக்கது.

வரலாறு
------

### ஆரம்ப காலத் தாயாரிப்பு

சீமஸ் பிளாக்லே என்னும் நிகழ்பட ஆட்டத் தயாரிப்பாளரும் அவரின் குழுவும் சேர்ந்து எக்ஸ் பாக்ஸினை வடிவமைத்தனர் மேலும் நிகழ்பட ஆட்ட இயந்திரம் மைக்ரோசாப்ட் நிறுவனத்தினால் உருவாக்கத்தில் உள்ளது என்ற செய்தியை மைக்ரோசாப்ட் நிறுவனத்தின் அதிபரானா பில் கேட்ஸ் அவர்களால் 1999 ஆண்டு வெளியிடப்பட்டது.மேலும் 2000 ஆம் ஆண்டு மார்ச் மாதம் 10 ஆம் திகதி எக்ஸ் பாக்ஸ் இயந்திரத்தின் வெளியீட்டினை மைக்ரோசாப்ட் நிறுவனம் உறுதிப்படுத்தியது குறிப்பிடத்தக்கது.

மேற்கோள்கள்
-----------

1. ↑  O'Brien, Jeffrey M. (November 2011). "The Making of the Xbox". *Wired*. Condé Nast. November 4, 2012 அன்று மூலதளத்திலிருந்து பரணிடப்பட்டது எடுக்கப்பட்டது. April 17, 2013 அன்று பார்க்கப்பட்டது.
2. ↑  "Xbox Arrives in New York Tonight at Toys "R" Us Times Square". *Microsoft*. 2013-06-12. 2013-06-12 அன்று மூலம் பரணிடப்பட்டது. 2018-11-20 அன்று பார்க்கப்பட்டது.
3. ↑  Garratt, Patrick (August 5, 2011). "The Xbox Story, Part 1: The Birth of a Console". vg247.com. June 11, 2013 அன்று மூலதளத்திலிருந்து பரணிடப்பட்டது எடுக்கப்பட்டது. June 26, 2013 அன்று பார்க்கப்பட்டது.
எசிடியா
**எசிடியா** என்பவர் கிரேக்கப் பழங்கதைகளில் வரும் கன்னிப் பெண் கடவுள் ஆவார். இவர் அடுப்பு, கட்டிடக்கலை மற்றும் வீடு, குடும்பம் மற்றும் மாநிலத்தின் ஒழுங்குமுறைகள் ஆகியவற்றின் கடவுளாக இருக்கிறார். இவர் குரோனசு மற்றும் ரியாவின் மூத்த மகள் ஆவார். இவருக்கு இணையான உரோமக் கடவுள் வெசுடா ஆவார்.

எசிடியா தன் கன்னித்தன்மையைக் காப்பாற்றுவதற்காக பொசிடான் மற்றும் அப்போலோவின் திருமண கோரிக்கைகளை நிராகரித்தார். இவர் சகோதரர் சியுசு இவருக்கு ஒலிம்பிய தீப்பந்தந்தைப் பாதுகாக்கும் பொறுப்பை அளித்தார். அந்தப் பொறுப்பின் காரணமாக எசிடியா பன்னிரு ஒலிம்பியர்களுள் ஒருவராக இருக்க முடியவில்லை. சில கதைகளில் எசுடியா மனிதராக வாழ விரும்பியதாகவும் அதனால் தன் ஒலிம்பிய இடத்தைக் கடவுள் டயோனைசசுக்கு விட்டுக்கொடுத்ததாகவும் கூறப்படுகிறது.

| * பா
* உ
* தொ
கிரேக்கத் தொன்மவியல் |
| --- |
| 
* Primordial deities
* டைட்டன்
* Aquatic deities
* Chthonic deities
* Mycenaean deities

 |
| 

|  |
| --- |
| பன்னிரு ஒலிம்பியர்கள் |
| 
* அப்ரோடிட்
* அப்பல்லோ
* எரெசு
* ஆர்ட்டெமிசு
* ஏதெனா
* டிமிடர்
* டயோனிசசு
* எப்பெசுடசு
* எரா
* எர்மெசு
* எசிடியா
* பொசைடன்
* சியுசு

 |

 |

மேற்கோள்கள்
-----------

1. ↑  Graves, Robert (1960). "The Palace of Olympus". *Greek Gods and Heroes*. Garden City, N.Y. Doubleday. .
2. ↑  R. S. P. Beekes. *Etymological Dictionary of Greek*, Brill, 2009, p. 471.
3. ↑  Calvert Watkins, "wes-", in: *The American Heritage Dictionary of Indo-European Roots*. Houghton Mifflin Harcourt, Boston 1985 (web archive).
பல்கற்றை எதிரொலிமானியைப் பயன்படுத்திக் கடலின் ஆழமறிதலை விளக்கும் படம்.
**எதிரொலிமுறைத் தூரமறிதல்** (Echo sounding) என்பது, ஒலித் துடிப்புகளைப் பயன்படுத்தி கடலின் ஆழம் அறியும் ஒரு நுட்ப முறையைக் குறிக்கும். ஒலித் துடிப்புக்கள் புறப்படுவதில் இருந்து கடலின் அடியில் தெறித்து மீண்டும் தொடங்கிய இடத்தை அடைவதற்கான நேரம் பதிவு செய்யப்படும். கடல் நீரில் ஒலியின் வேகம் தெரிந்ததே. எனவே அவ்வேகத்தையும், ஒலி தெறித்து மீண்டுவர எடுக்கும் நேரத்தையும் பயன்படுத்திக் கடலின் ஆழத்தைக் கணிக்க முடியும். இவ்வாறு பெறப்படும் தகவல்கள் கப்பலோட்டுதல், வரைபடங்கள் தயாரித்தல் போன்றவற்றுக்குப் பயன்படுகின்றன. இதே முறையை மீன்கள் பற்றிய ஆய்வுகளுக்கும் பயன்படுத்துகிறார்கள். இவ்வாறான நீரொலியியல் கணிப்பீடுகளைச் செய்வதற்கு படகுகளிலிருந்து நகரும் அளவைமுறை மூலம் மீன் உயிர்த்திரள் இருக்கும் இடங்களைக் கண்டறிவதுடன், அவற்றின் பரம்பலையும் மதிப்பிடுவர். எதிரொலிமானிகளை நிலையாக ஓரிடத்தில் வைத்து அவ்வழியாகச் செல்லும் மீன்களைக் கண்காணித்து ஆய்வு செய்வதும் உண்டு.

கணிப்பு முறை
------------

ஒலித்துடிப்புக்கள் புறப்பட்டு மீண்டும் புறப்பட்ட இடத்துக்கே ஒலி திரும்பிவர எடுக்கும் நேரத்தின் அரைப்பங்கை நீரில் ஒலியின் வேகத்தினால் பெருக்கும்போது தூரம் அல்லது ஆழம் கிடைக்கும். நீரில் ஒலியின் வேகம் அண்ணளவாக ஒரு செக்கனுக்கு 1,5 கிலோமீட்டர்கள். இம்முறை மூலம் அச்சொட்டாகத் தூரத்தை அளக்கவேண்டின், நீரில் ஒலியின் வேகத்தையும் அவ்விடத்தில் அளந்து பெறுவர். மீட்டர் அளவை முறை பயன்பாட்டுக்கு வரமுன்னர் கடலின் ஆழம் ஃபாதம் என்னும் அலகில் குறிப்பிடப்பட்டது. இதனால் கடலின் ஆழத்தை அழப்பதற்கான கருவியை ஃபாதமானி எனவும் அழைப்பது உண்டு.

மேற்கோள்கள்
-----------

1. ↑  Salous, Sana (2013). *Radio Propagation Measurement and Channel Modelling*. John Wiley & Sons. பக். 424. பன்னாட்டுத் தரப்புத்தக எண்:9781118502327. .
2. ↑  Xu, Guochang (2010). *Sciences of Geodesy - I: Advances and Future Directions*. Springer Publishing. பக். 281. பன்னாட்டுத் தரப்புத்தக எண்:9783642117411. .
3. ↑  Werner Schneider. "Alexander Behm - Der Erfinder des Echolots". 9 April 2014 அன்று பார்க்கப்பட்டது.
**எலுமிச்சைப் புல்/தேசிப் புல்** (ஆங்கிலம்: *Lemongrass*) என்பது ஒரு ஒருவித்திலைத் தாவரம் ஆகும். இது பச்சை நிறத்தில் காணப்படும். இதில் பல வகைகளும் உள்ளன.

இதன் முக்கியத்துவம்
-------------------

இதில் பல மருத்துவ குணங்கள் உண்டு. இதனால் இதனை மக்கள் பொதுவாக உட்கொள்வது வழக்கம்.
புற்கள் அல்லது புல்வெளி என்பது பொதுவாக கால்நடைகளுக்கு உணவு அளித்து வருகின்றது. இதனால் இதனை (புல்வெளி) மேய்ச்சல் நிலம் என்றும் கூறுவர். பல கால்நடைகள் இதையே மிக முக்கியமான உணவாக உட்கொள்கின்றன.
இது இந்தியாவைச் சார்ந்ததாகக் கருதப்பட்டாலும் தெற்காசியா நாடுகள், தென்கிழக்காசியா நாடுகள் மற்றும் அவுத்திரேலியா போன்ற பகுதிகளிலும் வெவ்வேறு வகையான எலுமிச்சைப் புல் இனங்களைக் காணலாம்.

இலங்கையின் மாத்தறை, அம்பாந்தோட்டை, மாத்தளை மாவட்டங்களில் இது வர்த்தகத்திற்காகப் பயிரிடப்படுகிறது. இலங்கையிலிருந்து அமெரிக்கா, இங்கிலாந்து போன்ற நாடுகளுக்கு இதன் எண்ணெய் ஏற்றுமதி செய்யப்படுகிறது. இதன் எண்ணெய் பல்வேறு மருத்துவ குணங்களுக்கும் பயன்படுவதால் ஆயுர்வேத மருத்துவத்தில், குறிப்பாக தகர்வு, முறிவு போன்றவற்றுக்கு மருந்தளிப்பதில் இது முக்கியமான ஒன்றாகத் திகழ்கிறது.

உணவு
----

இப் புல்லின் கீழ் பகுதி ஒரு பணங் கிழங்கு போன்று பழுப்பு நிறத்தில் காணப்படும். அப் பகுதி உணவில் சேர்த்துக் கொள்ளப்படுவதால் உணவுக்கு வாசம் கிடைக்கின்றது.

நம்பிக்கைகள்
------------

இவ்வகைப்புல்லால் செய்யப்படும் ஒரு வகை தேநீரினை பிரேசில் நாட்டுக்காரர்கள் பெரிதும் பயன்படுத்துகிறார்கள். அவை மன அழுத்தம் மற்றும் தூக்கமின்மையை குணப்படுத்துவதாக நம்புகிறார்கள். நைஜீரியாவில், இயற்கை மருத்துவர்கள் இதனை தொண்டை கமைச்சலுக்கும், காய்ச்சல் குறையவும் பயன்படுத்துகிறார்கள்.

மருத்துவ ஆராய்ச்சிகள்
---------------------

இந்திய மருத்துவ ஆராய்ச்சியாளார்கள் புற்றுநோய்க்கான செல்களுடன் நடத்திய ஆராய்ச்சியில், எலுமிச்சைப்புல்லின் எண்ணெயானது அவற்றைக் குறைப்பதை கண்டுபிடித்துள்ளார்கள். பிரேசில் ஆராய்ச்சியாளர்கள் எலிகளை வைத்து நடத்திய சோதனையில், எலுமிச்சைப்புல் மன அழுத்தம் மற்றும் தூக்கமின்னமின்மையை குறைக்கவல்லது என்பதை கண்டறிந்துளார்கள். தென்ஆப்ரிக்க மருத்துவர்களோ வாயின் உள்ளே ஏற்படக்கூடிய பூஞ்சை மற்றும் மதுவம் ஆகியவற்றால் ஏற்படக்கூடிய நோய்களுக்கான தீர்வென தங்கள் ஆராய்ச்சியில் கண்டறிந்துள்ளார்கள்.

காட்சிக்காக
-----------

* Lemon grass at a marketLemon grass at a market
* Prepared LemongrassPrepared Lemongrass

மேற்கோள்கள்
-----------

1. ↑  Sprengel, Curt (Kurt, Curtius) Polycarp Joachim 1815. Plantarum Minus Cognitarum Pugillus 2: 14
2. ↑  lectotype designated by N.L. Britton & P. Wilson, Bot. Porto Rico 1: 27 (1923)
3. ↑  Kew World Checklist of Selected Plant Families
**எதிர்ப்பு உரிமை** அல்லது **எதிர்க்கும் உரிமை** (right to resistance) என்பது மனித உரிமைகளில் ஒன்று. மக்கள் குழு நிலையில் சுதந்திரமான ஓர் அரசியல் சமூகமாக வாழத்தொடங்கிய காலம் தொட்டே இவ்வுரிமை முக்கியத்துவம் பெற்று வந்துள்ளது. இந்த உரிமையைச் சிலர் தம் சொந்தக் கருத்தியல் சார்புக்கு ஏற்ப புரிந்துகொண்டும் உள்ளனர்.

ஜான் லாக் (John Locke) என்னும் சமூக மெய்யியலார் "கொடுங்கோன்மையை எதிர்ப்பதற்கான அறநெறி உரிமை மக்களுக்கு உண்டு" என்று கூறினார்.

வரையறை
------

"அரசில் வாழும் குடிமக்களுக்குத் தம் ஆட்சியின் சட்டங்களுக்கும் ஆணைகளுக்கும் கீழ்ப்படியாமல் அதனை எதிர்த்து, எதிர்ப்பிற்குரிய சட்டங்களையும் ஆணைகளையும் கைவிடுமாறு செய்வதற்கு உரிமையுண்டு என்னும் கொள்கையே *எதிர்க்கும் உரிமை* எனப்படும்."
எதிர்க்கும் உரிமையை இன்னும் விளக்கிச் சொல்வதாயிருந்தால், அது தனி ஆட்களுக்கும் சமூகக் குழுக்களுக்கும் பொருந்தும் எனலாம். அநீதியான, அடக்குமுறையாகத் திணிக்கப்படுகின்ற கொள்கைகளையும் அவற்றிலிருந்து பிறக்கும் செயல்பாடுகளையும் விமர்சிக்கவும், அவற்றில் அடங்கியுள்ள ஆதிக்கக் கூறுகளை இனங்கண்டு அவற்றை ஒழித்திடக் கோரி, போராட்டத்தில் ஈடுபடவும் குடிமக்களுக்கு உரிமை உண்டு.

நேரடி எதிர்ப்பும் மறைமுக எதிர்ப்பும்
------------------------------------

எதிர்ப்பு இரு வகைகளில் அமையலாம். ஒன்று நேரடி எதிர்ப்பு; மற்றது மறைமுக எதிர்ப்பு. கருத்து வெளியீட்டிற்கான அல்லது எதிர்ப்பை வெளிக்காட்டுவதற்கான வாய்ப்பும் சுதந்திரமும் நிலவுகின்ற ஒரு மக்களாட்சி சூழலிலேயே நேரடி எதிர்ப்புக்கான சாத்தியக்கூறு அதிகம். மேலாதிக்கம் சர்வாதிகாரப் போக்கில் அமைந்திருந்தால் அல்லது மிகத் தீவிரமாக இருந்தால், அச்சூழலில் நேரடி எதிர்ப்பைவிட மறைமுக எதிர்ப்பே பயனளிப்பதாக அமையும்.

மறைமுக எதிர்ப்புக்கு எடுத்துக்காட்டாக, ஆதிக்க வகுப்பினர் எதிர்பார்ப்பதையும் சொல்பவற்றையும் செய்யாது விடல், மறைந்திருத்தல், தம் செயல்பாடுகளை மறைத்தல், ஒத்துழைப்பு நல்காமல் கால தாமதப்படுத்தல் முதலியவற்றைக் குறிப்பிடலாம். ஆதிக்க வகுப்பினரின் கருத்தியல் படிப்படியாக சக்தியிழப்பதற்கு மறைமுக எதிர்ப்பு துணையாகும்.

நேரடி எதிர்ப்பு என்பது வேலை நிறுத்தம், ஊர்வலங்கள் மற்றும் அணிவகுப்புகள் நடத்தல், மேடைப் பேச்சு மற்றும் தகவல் ஊடகங்கள் வழியாக மாற்றுக் கருத்து வெளியிடுதல் போன்ற பல விதங்களில் நிகழலாம்.

ஆங்கிலேயரின் குடியேற்ற ஆதிக்கத்திலிருந்து இந்தியா விடுதலையடைந்தது நேரடி எதிர்ப்பின் வழியாகவும், மறைமுக எதிர்ப்பின் வழியாகவும் நிகழ்ந்தது எனலாம்.

இலக்கிய மரபில் எதிர்ப்பு உரிமை
------------------------------

அடக்குமுறையால் ஆண்ட ஆதிக்க வகுப்புக்கு எதிராகக் குரல் எழுப்பும் பண்பு இலக்கியத்திற்கு உண்டு. சமுதாய விமர்சனம் இல்லாத இலக்கியமே இல்லை எனலாம். சில இலக்கியப் படைப்புகள் சமுதாயப் போக்கை அடிமை மனநிலையோடு ஆதரித்தன, ஆதரித்தும் வருகின்றன என்பது உண்மையே. செவ்விலக்கியங்கள் இவ்வாறு செயல்பட்டன என்றொரு கருத்து உண்டு. ஆனால் எல்லாச் செவ்விலக்கியங்களும் அப்படித்தான் என்று கூறவும் இயலாது.

மேற்கோள்கள்
-----------

1. ↑  Blankennagel, Alexander (2004) (in de). *Verfassungen im Diskurs der Welt*. Tübingen: Mohr Siebeck. பக். 345. பன்னாட்டுத் தரப்புத்தக எண்:3-16-148361-8.
2. ↑  Peers, Steve (27 May 2022). "EU Law Analysis: Italian Court of Cassation: Vos Thalassa judgment acquits migrants who resisted return to Libya". *EU Law Analysis*.
3. ↑  Manirakiza, Pacifique (2019). "Towards a Right to Resist Gross Undemocratic Practices in Africa" (in en). *Journal of African Law* **63** (S1): 81–105. doi:10.1017/S0021855319000020. பன்னாட்டுத் தர தொடர் எண்:0021-8553. .
திருப்பூர் மாவட்டம், குண்டடம் ஒன்றியத்திற்கு உட்பட்ட சிற்றூர். இவ்வூர் திருப்பூர் தாராபுரம் சாலையில் கொடுவாய் நகரத்திற்கு அடுத்து அமைந்துள்ளது. இவ்வூரில் புதுநாட்ராய சுவாமி திருக்கோவில் அமைந்துள்ளது. காம்பிலி நதி என்ற நதியின் வடகரையில் அமைந்துள்ளது.

தல வரலாறு
---------

300 ஆண்டுகளுக்கு முன்பு இவ்வூரின் பகுதிகள் காடுகளாக இருந்து வந்தன. மக்கள் மாடு மேய்த்தல் தொழில் செய்து வந்தனர். பசுமாடு ஒன்று தினமும் கிழுவன் மரத்தின் கீழ் உள்ள புதர் மறைவில் சென்று பால் சுறந்து வந்தது. தினமும் பால் குறைவதைக் கண்ட மாடு மேய்பவர் மறைந்திருந்து பசு மாட்டைக் கண்காணித்தபொழுது பசு புதர் மறைவில் உள்ள புற்றிற்கு பால் சுரப்பத்தைக் கண்டார். அன்றிரவு மாடு மேய்த்தவரின் கனவில் தோன்றி தான் நாட்ராயன் நாச்சிமுத்து என்ற பெயரில் புற்று வடிவில் குடி கொண்டு இருப்பதாக இறைவன் தெரிவித்தார். அதம் பின்பு கோயில் அமைக்கப்பட்டு மக்கள் வழிபட்டு வருகின்றனர்.

தேர் திருவிழா
-------------

ஆண்டுதோறும் மாசி மாதம் மகா சிவராத்திரின்று பல்லயம் என்ற தானிய படைத்தலுடன் தேர் திருவிழா தொடங்குகிறது.அடுத்த நாள் மாலை திருத்தேர் கோவில் வலம் வருதல் நடை பெறுகிறது.மூன்றாம் நாள் வனபூஜை என்ற பூஜையும் அன்னதானம் நடைபெறுகிறது

ஆலய சிறப்பு
-----------

விஷ பூச்சிகளால் மக்கள் பாதிக்கப்படும் பொழுது பாதிக்கப்பட்டவரை இறைவன் முன் படுக்க வைத்து திருநீர் மற்றும் வேம்பு இலைகளால் பிரசாதமாக தரப்படுகிறது.

மேற்கோள்
--------

கிராமபுற கோவில்கள் வரலாறு -ஆசிரியர் சிவஞானம்

 பரணிடப்பட்டது 2017-07-07 at the வந்தவழி இயந்திரம்
**ஆலிஸ் இன் வொண்டர்லாண்ட்** (*Alice in Wonderland*, அற்புத உலகில் ஆலிஸ்) 1865 இல் லூயிஸ் கரோலினால் எழுதப்பட்ட ஒரு புதினம். முயல் குழிக்குள் விழுந்து அங்கொரு அற்புத உலகத்தைக் காணும் ஆல்ஸ் என்ற சிறுமியின் கதையை இப்புதினம் சொல்கிறது. "அற்புத உலகில் ஆலிசின் சாகசங்கள்" (*Alice's Adventures in Wonderland*) என்ற முழுப்பெயர் கொண்ட இது, வெளியாகி சுமார் 150 ஆண்டுகள் ஆன பின்னரும் பெரியவர்கள் குழந்தைகள் என அனைத்து அகவையினரின் குறையா வரவேற்பைப் பெற்றுள்ளது. இலக்கியப் பிதற்றல் பாணியின் சிறந்த எடுத்துக்காட்டுகளுள் ஒன்றாகவும் விளங்குகிறது. விந்தையான மாந்தவுருவக விலங்குகள் நிறைந்த ஆலிசின் அற்புத உலகம், புதினத்தின் கதை வடிவம், கதை கூறும் தன்மை ஆகியவை கனவுருப்புனைவு இலக்கியத்தில் ஆழ்ந்த தாக்கத்தை ஏற்படுத்தியுள்ளன. தான் பணிபுரிந்த கல்லூரி முதல்வரின் இளைய மகளுக்கு 1862 சூலை 4-இல் இவர் சொல்லத்துவங்கிய கதையே ஆலிசின் விந்தை உலகமாக விரிவு கொண்டது.

ஆலிஸ் என்ற பெண் தோட்டத்தில் கடிகாரத்தைப் பார்த்து கொண்டே ஓடுகின்ற ஒரு முயலைக் காண்கிறாள். அது நுழைந்து ஓடிய ஒரு மரத்தடி பொந்தைத் தேடிப் பார்க்கையில் அவளறியாமல் உள்ளே விழுந்து விட்டாள். அவள் நேராக எங்கே விழுந்தாள் என்ன செய்தாள் என்பதே மீதி கதை.
. இதில் ஊடும் மெல்லிய நகைச்சுவையும், வாழ்க்கையின் அடிப்படைக் கோட்பாட்டை அறியத்துடிக்கும் கேள்விகளை பூடகமாக வெளிப்படுத்துவதாலும், இது ஒரு செவ்விலக்கியமாகக் கருதப்பட்டு, அனைத்து வயதினராலும் விரும்பிப் படிக்கப்படுகிறது.

மேற்கோள்கள்
-----------

1. ↑  ஆலீஸின் அற்புத உலகம், லூயிகரோல், தமிழில் எஸ். ராமகிருஷ்ணன், முதல் பதிப்பு, அக்டோபர் 2008, விஜயா பதிப்பகம், கோவை-1
2. ↑  Schwab, Gabriele (1996) "Chapter 2: Nonsense and Metacommunication: *Alice in Wonderland*" *The mirror and the killer-queen: otherness in literary language* Indiana University Press, Bloomington, Indiana, pp. 49–102, ISBN 0-253-33037-8
3. ↑  Lecercle, Jean-Jacques (1994) *Philosophy of nonsense: the intuitions of Victorian nonsense literature* Routledge, New York, page 1 and following, ISBN 0-415-07652-8
4. ↑  BBC's Greatest English Books list

சுட்டிகள்
---------

* குட்டன்பெர்க் திட்டத்தில் ஆலிஸின் அற்புத உலகம் பரணிடப்பட்டது 2005-04-14 at the வந்தவழி இயந்திரம்
இலங்கையின் பூந்தல தேசிய வனத்தில், பறக்கும் ஒரு வயது வந்த வெள்ளை வயிறு கடற்கழுகு
**வெள்ளை வயிறு கடற்கழுகு** அல்லது **வெண்மார்பு கடற்கழுகு** (*white-bellied sea eagle* அல்லது *white-breasted sea eagle*) என்று அழைக்கப்படுவது பாறுக் குடும்பத்தைச் ஒரு பெரிய பகலாடி கொன்றுண்ணிப் பறவை ஆகும். இதை 1788 ஆம் ஆண்டில் ஜோஹன் ஃப்ரெட்ரிக் க்மெலின் முதலில் விவரித்தார். இது சாலமன் தீவுகளின் சான்ஃபோர்டின் கடல் கழுகுடன் நெருக்கமாக தொடர்புடையது. மேலும் இவை இரண்டும் நெருங்கிய தொடர்புடைய உயிரினக் குழுவாக கருதப்படுகின்றன. வயது வந்த இந்த கடற் கழுகுகளின் தலை, மார்பு, அடிவயிறு, பிட்டம் போன்றவை வெள்ளை நிறத்தில் இருக்கும். முதுகும், சிறகுகளும் கருஞ்சாம்பல் நிறத்தில் இருக்கும். இவை பறக்கும்போது சிறகுகளின் அடிப்பகுதி சரிபாதி வெள்ளை நிறத்திலும் இறகுகள் கருப்பு நிறத்திலும் இருப்பது நன்கு புலப்படும். அனைத்து *கடல் கழுகு* இனங்களையும் போலவே இதன் வால் குறுகியதாகவும், ஆப்பு வடிவத்திலும் இருக்கும். இக் கழுகுகளில் பெண் பறவைகள் ஆண் பறவைகளை விட சற்று பெரியதாக இருகும். மேலும் இவை 90 cm (35 அங்) நீளமும், 2.2 m (7.2 அடி) வரையிலான சிறகுகளுடன், 4.5 kg (9.9 lb) எடையுடன் இருக்கும். இந்தக் கழுகுகளில் இளம் பறவைகள் துவக்கத்தில் இதன் பெற்றோரைப் போல தோன்றாது. இளம் பறவைகளின் சிறகுகள் கருப்பு நிறத்துக்கு பதில் கரும் பழுப்பு நிறமாக தோன்றும். பறக்கும்போது இளம் பறவையின் வால்பகுதி பாதி அளவுக்கு வெண்மை நிறத்துக்கு பதில் கருஞ்சாம்பல் நிறதில் காணப்படும். இவை ஐந்து அல்லது ஆறு வயதுக்குள் படிப்படியாக தன் பெற்றோரின் நிறத்துக்கு மாறும். இந்த பறவையில் ஒலியானது காட்டு வாத்தின் ஓசையை ஒத்து இருக்கும்.

இவை இந்தியா மற்றும் இலங்கையிலிருந்து தென்கிழக்காசியா வழியாக ஆத்திரேலியா வரை கடற்கரைகள் மற்றும் முக்கிய நீர்வழிகளில் வசிக்கின்றன. இந்த கடல் கழுகுகள் தண்ணீருக்கு அருகில் இனப்பெருக்கம் செய்தும் வேட்டையாடி வாழ்ந்தும் வருகின்றது. இவற்றின் உணவில் மீன் பாதியளவு இடம்பெறுகிறது. இவை வாய்ப்பு கிடைத்தால் இறந்த பலவகையான விலங்குகளின் இறைச்சியையும் உண்கின்றன. உலகளவில் இவை *தீவாய்ப்பு கவலை குறைந்த இனங்கள்* என மதிப்பிடப்பட்டாலும், தாய்லாந்து மற்றும் தென்கிழக்கு ஆத்திரேலியாவின் தென்கிழக்கு ஆசியாவின் சில பகுதிகளில் இதன் எண்ணிக்கை குறைந்துள்ளது. இது ஆத்திரேலியாவின் விக்டோரியா மாநிலத்தில் *அச்சுறுத்தலுக்கு உள்ளானதாகவும்*, தெற்கு ஆஸ்திரேலியா, தசுமேனியாவில் *பாதிக்கப்படக்கூடியதாகவும்* தரப்படுத்தப்பட்டுள்ளது. இதன் வாழ்விடத்திற்கு மனித இடையூறு முக்கிய அச்சுறுத்தலாக உள்ளது. இதன் கூடுகளுக்கு அருகில் மனிதர்களின் செயல்பாடுகளாலும், இதன் இனப்பெருக்கம் பாதிக்கிறது. மேலும் கடற்கரைக்கு அருகில் இவை கூடு கட்ட பொருத்தமாக உள்ள மரங்களை வெட்டுவதினாலும் இந்த கழுகுகளின் எண்ணிக்கை குறைய காரணமாகிறது. வெள்ளை வயிற்றுக் கடல் கழுகானது ஆஸ்திரேலியாவின் பல பகுதிகளில் உள்ள பழங்குடி மக்களால் மதிக்கப்படுகிறது. மேலும் அது குறித்து பல்வேறு நாட்டுப்புறக் கதைகளும் அவர்கள் மத்தியில் உள்ளன.

மேற்கோள்கள்
-----------

 

1. ↑  IUCN Red List 2012.
தென்னிந்தியாவின் மேற்குத் தொடர்ச்சி மலையின் அடிவாரத்தில் தமிழ்நாட்டின் திருநெல்வேலி மாவட்டத்தில் சொக்கம்பட்டி அருகே கருப்பாநதி ஆற்றின் குறுக்கே கட்டப்பட்ட அணை **கருப்பாநதி அணை** (*Karuppanadhi Dam*) ஆகும். இந்த அணையின் மூலம் கடையநல்லூர் வட்டத்தில் உள்ள விவசாய நிலங்கள் நீர்ப்பாசன வசதி பெறுகின்றன.

வரலாறு
------

இந்த அணையின் கட்டுமானம் 1971இல் தொடங்கப்பட்டு, ஆறு ஆண்டுகளாகக் கட்டப்பட்டு 1977ஆம் ஆண்டில் நிறைவுற்று பயன்பாட்டிற்காகத் திறக்கப்பட்டது.

பரிமாணங்கள் மற்றும் திறன்
-------------------------

* குறைந்த அடித்தளத்திற்கு மேலே உயரம் - 34 மீ
* அணையின் நீளம் - 899 மீ
* அணையின் தொகுதி உள்ளடக்கம் - 10 mcube
* நீர்த்தேக்கத்தின் மொத்த கொள்ளளவு - 10 mcube
* நீர்த்தேக்கத்தின் பயனுள்ள திறன் - 10 mcube
* மதிப்பிடப்பட்ட செலவு 27.35 மில்லியன் ரூபாய்
* திட்ட ஒருங்கிணைப்பு சாத்தியம் - 1161 ஹெக்டேர்
* பயிரிடக்கூடிய கட்டளை பகுதி - 1161 ஹெக்டேர்

பராமரிப்பு
----------

கருப்பநதி அணை தமிழ்நாடு பொதுப்பணித் துறையால் நிர்வகிக்கப்படுகிறது.

போக்குவரத்து
------------

**சாலை வழியாக:** இந்த அணை கடையநல்லூரிலிருந்து 13 கிலோ மீட்டர் தொலைவிலும், திருநெல்வேலியிலிருந்து 82 கிலோ மீட்டர் தொலைவிலும் அமைந்துள்ளது.

**தொடருந்து மூலம்:** அருகிலுள்ள தொடருந்து நிலையம் கடையநல்லூரில் அமைந்துள்ளது. இது மதுரை மற்றும் சென்னையுடன் நன்கு இணைக்கப்பட்டுள்ளது.

**விமானம் மூலம்:** அணையின் அருகே அமைந்துள்ள வானூர்தி நிலையம் கேரள மாநிலம் திருவனந்தபுரத்தில் உள்ளது. இது அணையிலிருந்து 120 கி.மீ தூரத்தில் அமைந்துள்ளது. திருவனந்தபுரத்திலிருந்து சென்னைக்கும் பிற பகுதிகளுக்கும் சர்வதேச சேவை கிடைக்கிறது.

மேற்கோள்கள்
-----------

1. ↑
2. ↑
3. ↑
4. ↑  "காப்பகப்படுத்தப்பட்ட நகல்". 2020-01-26 அன்று மூலம் பரணிடப்பட்டது. 2021-03-30 அன்று பார்க்கப்பட்டது.
**விது பிரதாப்** (*Vidhu Prathap*, பிறப்பு: 1, செப்டம்பர், 1980) என்பவர் ஒரு இந்திய பின்னணி பாடகராவார். இவர் மலையாளத்தில் நானூறுக்கும் மேற்பட்ட படங்களிலும், ஒரு சில தமிழ், கன்னடம் மற்றும் தெலுங்கிலும் பல பாடல்களைப் பாடியுள்ளார்.

தொழில்
------

### ஆரம்ப கால வாழ்க்கை

விது பிரதாப் 1980 இல் கேரளத்தின் திருவனந்தபுரத்தில் உள்ள கைதமுக்கில் பிரதாபன், லைலா இணையருக்கு மகனாகப் பிறந்தார். திருவனந்தபுரத்தின் ஹோலி ஏஞ்சல்ஸ் கான்வென்ட் பள்ளியில் தனது துவக்கக் கல்வியைப் பயின்றார், பின்னர் திருவனந்தபுரம் கிறிஸ்து நகர் பள்ளியில் பள்ளிப்படிப்பை முடித்தார். கிறிஸ்து நகரில் தனது பள்ளி நாட்களில், இவர் தனி நடிப்பு, பலகுரல் கலை ஆகியவற்றில் கலந்துகொண்டார். மேலும் பாடுவதில் மிகுந்த ஆர்வம் கொண்டிருந்தார். விது திருவனந்தபுரத்தின் மார் இவானியோஸ் கல்லூரியில் கல்லூரி மாணவர் சங்கத்தின், கலைக் கழக செயலாளராக இருந்தார். அக்கல்லூரியில் இவர் தனது பட்டப்படிப்பை நிறைவு செய்தார். 1997-98 ஆம் ஆண்டில், தனது 17 வயதில், முன்னணி தனியார் தொலைக்காட்சியான ஏசியானெட் நடத்திய இசை போட்டியில் 'ஆண்டின் சிறந்த குரல் விருதை' வென்றார். இதன் பின்னர்தான் இவர் பாடகராக ஆவது பற்றி தீவிரமாக யோசித்தார். விது மூன்று வயதாக இருந்தபோது இசை பயில தொடங்கினார் மற்றும் பல இசை போட்டிகளில் வென்றுள்ளார்.

### பின்னணி பாடல்

இவர் நான்காம் வகுப்பில் *இருந்தபோது*, பாதமுத்ரா என்ற திரைப்படத்திற்காக முதலில் பாடினார். ஆனால் இவருக்கு பெயரை வாங்கித் தந்தது 1999 ஆம் ஆண்டில் தேவதாசி திரைப்படத்தில் பாடிய 'பொன் வசந்தம்' பாடலாகும். அது பாரம்பரிய இசை சாயல் கொண்ட கடினமான பாடல் ஆகும்.

தனிப்பட்ட வாழ்க்கை
------------------

இவர் தீப்தி பிரசாத்தை 2008 ஆகத்தில் திருமணம் செய்து கொண்டார். தீப்தி ஒரு தொலைக்காட்சி நிகழ்ச்சி தொகுப்பாளர் தொழில்முறை பாரம்பரிய நடனக் கலைஞராவார்.

விருதுகள்
---------

இவர் பல விருதுகளைப் பெற்றுள்ளார். அவற்றில் மிக முக்கியமானவை முதல் ஆசியநெட் குரல் விருதுக்கான விருது (1997), சயாஹனம் (2001) படத்திற்காக பாடிய பாடலான காலம் கைகுல்லுக நீ என்ற பாடலுக்காக சிறந்த பாடகருக்கான கேரள அரசு திரைப்பட விருது, நம்மள் (2002) படத்தின் பாடிய சுகமணி நிலாவு பாடலுக்காக ஆசியநெட்டின் சிறந்த ஆண் பாடகருக்கான விருது, 'சத்தியன் ஃபவுண்டேஷன்ஸ் விருது, ஜி.எம்.எம்.ஏ விருது, கிரிஸ்டல் சிம்பொனி தொலைக்காட்சி இளம் சாதனையாளர் விருது, மற்றும் திரைப்பட விமர்சகர்கள் விருது (2012) ஆகியவை ஆகும்.

தொலைக்காட்சி நிகழ்ச்சிகள்
-------------------------

| தலைப்பு | பங்கு | அலைவரிசை | குறிப்புகள் |
| --- | --- | --- | --- |
| *ஐடியா ஸ்டார் சிங்கர் 2006* | தொகுப்பாளர் | ஏஷ்யாநெட் |  |
| *ஐடியா ஸ்டார் சிங்கர் சீசன் 4* | அணி கேப்டன் | ஏஷ்யாநெட் |  |
| *பாட்டுகளுடே பாட்டு* | வினயன் | சூர்யா தொலைக்காட்சி | நடிப்பு அறிமுகம் |
| *சூர்யா சவால்* | தொகுப்பாளர் | சூர்யா தொலைக்காட்சி |  |
| *டாப் சிங்கர்* | நடுவர் | பிளவர்ஸ் |  |
| *சூப்பர் 4 பருவம் 2* | நடுவர் | மழவில் மனோரமா |  |
| *கிலிவாதில்* | பாடகர் | டி.டி மலையாளம் |  |

குறிப்புகள்
-----------

1. ↑  S, Gautham (26 May 2020). "Just for laughs". *தி நியூ இந்தியன் எக்சுபிரசு*.
2. ↑  "'വിവാഹ ഹാരം എടുത്തു നൽകിയത് യേശുദാസ്'; കല്യാണ ദിവസത്തെ ഓർമകളുമായി വിധു പ്രതാപ്". *மலையாள மனோரமா* (மலையாளம்). 13 July 2020.
3. ↑  "Award for Yesudas". *தி நியூ இந்தியன் எக்சுபிரசு*. 1 October 2010.

வெளி இணைப்புகள்
---------------

* ஐ.எம்.டி.பி இணையத்தளத்தில் விது பிரதாப்
* விது பிரதாப்பின் வலைப்பதிவு
**நீராறு அணை** என்பது இந்திய ஒன்றியம் தமிழ்நாட்டின் கோயம்புத்தூர் மாவட்டத்தில் அமைந்துள்ள நீர்த்தேக்கமாகும். நீராற்றின் குறுக்கே 1975 ஆம் ஆண்டு மேலணை, 1982 ஆம் ஆண்டு கீழணை என இரண்டு இடங்களில் அணைகள் கட்டப்பட்டுள்ளது. பரம்பிக்குளம் ஆழியாறு பாசன திட்டத்தின் கீழ் வரும் இந்த அணைகளின் மொத்தக் கொள்ளளவு முறையே 0.04 டி.எம்.சி மற்றும் 0.17 டி.எம்.சி ஆகும்.

இடைமலையாற்றின் துணையாறு
-----------------------

கேரளாவில் உருவாகி தமிழ்நாட்டிற்குள் பயணித்து மீண்டும் கேரள எல்லைக்குள் பாய்ந்து இடைமலையாறு பேரியாற்றுடன் கலக்கின்றது. இடைமலையாற்றின் துணையாறாக நீராறு தமிழ்நாட்டின் இடைமலைக்குடி அருகே இணைகின்றது.

சுற்றுலாத் தளம்
---------------

தமிழ்நாட்டின் புகழ்பெற்ற சுற்றுலாத் தளங்களுள் ஒன்று வால்பாறை. இங்கு வரும் சுற்றுலாப் பயணிகள் தவறாமல் காணச் செல்லும் இடங்களில் ஒன்று நீராறு அணை. நீராறு அணைப் பகுதியைச் சுற்றி இருக்கும் வனப்பகுதி யானைகள் வழித்தடமாக இருப்பதால் யானைக் கூட்டத்தின் நடமாட்டம் இப்பகுதியில் மிக அதிகமாகக் காணப்படும். யானைகள் நடமாட்டம் காரணமாக நீராறு அணைக்குச் செல்லும் சாலையில் சுற்றுலாப் பயணிகளுக்கான போக்குவரத்து அடிக்கடி நிறுத்தப்படுவது உண்டு.

மேலும் பார்க்க
--------------

* ஆனைமலை

ஆதாரங்கள்
---------

விக்கிமீடியா பொதுவகத்தில்,  
 ***நீராறு அணை***   
என்பதின் ஊடகங்கள் உள்ளன. 

1. ↑  "பரம்பிக்குளம் ஆழியாறு பாசன திட்டம்".
2. ↑  "தமிழ்நாட்டு அணைகளின் கொள்ளளவு விபரம்" (PDF).
3. ↑  "நீராறு தென்மேற்காக பாய்ந்து தமிழ்நாட்டிற்குள்ளேயே இடைமலையாற்றில் கலக்கின்றது".
4. ↑  "நீராறு அணைப்பகுதியில் வாகனங்கள் செல்லத் தடை".
**டி. எஸ். சேனநாயக்கா** (*Don Stephen Senanayake*, சிங்களம்: දොන් ස්ටීවන් සේනානායක, அக்டோபர் 20, 1884 - மார்ச் 22, 1952) இலங்கையின் முதலாவது பிரதமரும், அரசியல்வாதியும் ஆவார். பௌத்தரான இவர் கொழும்பில் கல்கிசையில் உள்ள பரிதோமாவின் கல்லூரியில் பயின்றார். பின்னர் சிறிது காலம் நில அளவை திணைக்களத்தில் எழுத்தராகப் பணியாற்றினார். அதன் பின் தனது தந்தையாருக்கு சொந்தமான இறப்பர்த் தோட்டத்தைக் கவனிக்கச் சென்றுவிட்டார்.

1929 இல் இலங்கை சட்டவாக்கப் பேரவையில் ஓர் உறுப்பினரானார். 1931 அரசாங்க சபைக்குத் தெரிவு செய்யப்பட்டதுடன் வேளாண்மை, காணி அமைச்சரானார். வேளாண் மறுமலர்ச்சிக்குப் பெரிதும் உழைத்தார். 1946 இல் பிரித்தானிய அரசாங்கத்தினால் வழங்கப்பட்ட சேர் பட்டத்தை மறுத்தார். எனினும் பிரித்தானியருடன் நல்லுறவை விரும்பினார். 1947 இல் நடந்த பொதுத் தேர்தலில் ஐக்கிய தேசியக் கட்சியின் சார்பில் போட்டியிட்டு இலங்கையின் முதலாவது பிரதமரானார். 1948 பெப்ரவரி 4ல் பிரித்தானியக ஆதிக்கம் முடிவுற்றதும் முழு இலங்கையையும் நிர்வகிக்கும் பொறுப்பை ஏற்றார். கல்லோயா திட்டத்தினைத் தொடங்கி வைத்தார். 1952 இல் குதிரைச் சவாரியின் போது விழுந்து காயமடைந்து இறந்தார். இவருக்கு பின் இவரது மகன் டட்லி சேனாநாயக்க இலங்கையின் பிரதமரானார்.

மேற்கோள்கள்
-----------

1. 1 2  *Parliament of Sri Lanka - Handbook of Parliament*, Prime Ministers
2. ↑  *Sri Lankan Sinhalese Family Genealogy*, The Don Bartholomews Senanayake Family Tree
**ஆனைக்குட்டம் அணை** (*Anaikuttam Dam*) விருதுநகர் மாவட்டம் சிவகாசி வட்டத்தில் திருத்தங்கல்லில் இருந்து 2 கி.மீ தொலைவில் உள்ளது. இது அர்ச்சுனா நதியின் குறுக்கே கட்டப்பட்டுள்ளது.

அர்ச்சுனா நதி உருவான வரலாறு
---------------------------

பஞ்சபாண்டவர்கள் பதின்மூன்று ஆண்டுகள் வனவாசம் செய்த போது மேற்குத் தொடர்ச்சி மலைப் பகுதிகளின் ஒரு பகுதியான சதுரகிரி மலைக்காடுகளில் சில காலம் தங்கி இருந்தனர். அக்காலத்தில் தினசரி காலை,மாலை நீராடி இறைவனை பூசனை செய்ய நீர் ஊற்று காணாது வருந்தியபோது, அர்ச்சுனன் சூரிய உதயமாகும் நேரத்தில் கங்காதேவியை மனத்தில் தியானித்து,வருணாஸ்திரத்தினால் பூமியைப் பிளந்தார். பூமியின் அடியிலிருந்து கங்காபிரவாகமாக நீர் எழும்பி வழிந்தது. பஞ்சபாண்டவர்கள் அனைவரும் இந்நதியில் நீராடி ,நித்ய அனுட்டானங்களைச் செய்தனர். அன்று முதல் இந்த ஆறு அர்ச்சுனா நதி என்று பெயர் பெற்றது. மற்ற புண்ணிய நதிகளில் மாதம் தோறும் நீராடிப் பெறும் பயனை, இந்நதியில் ஒரு முறை நீராடுவதாலேயே பெறலாம் என்று நாரதர் கூறியுள்ளதாக புராணங்கள் கூறுகின்றன. இந்த புண்ணிய நதியில் நீராடினால் பாவங்கள் தொலையும் என்பது ஐதீகம்.

அர்ச்சுனா நதியின் மூலம்
-----------------------

அர்ச்சுனா நதியில் சிற்றாறு, கல்லணை ஆறு, சவரி ஆறு, தலைமலை ஆறு, பேயனாறு, ஆனைத்தலை ஆறு என்னும் வேறு சில ஆறுகளும் மேற்குத் தொடர்ச்சி மலையில் இருந்து வந்து அர்ச்சுனா நதியின் நீரோட்டத்திற்கு ஆதாரமாக இருக்கின்றன. இந்நதிக் கரையினை ஒட்டிய பகுதிகளில் நுண்கற்காலக் கருவிகள் கிடைத்துள்ளன. இதிலிருந்து நுண்கற்காலக் காலத்திலேயே விருதுநகர் மாவட்டப் பகுதிகளில் மக்கள் வாழத் தலைப்பட்டனர் என்பதை அறிய முடிகிறது.

ஆனைக்குட்டம் அணையின் விவரங்கள்
------------------------------

ஆனைக்குட்டம் அணை 1986 ஆம் ஆண்டு கட்டப்பட்டது. இதன் கொள்ளளவு 126.00 மில்லி கன அடி ஆகும். மேற்குத் தொடர்ச்சி மலையில் மழை பெய்து பிளவக்கல் அணை நிரம்பினால் அங்கிருந்து வரும் உபரி நீர் ஆனைக்குட்டம் அணைக்கு வந்தடையும். இந்நதி சிவகாசி, திருத்தங்கல், விருதுநகர் மற்றும் சுற்றியுள்ள கிராமங்களுக்கு நீராதாரமாக உள்ளது. இந்த அணை நிரம்பினால் இப்பகுதிகளில் வசிக்கும் 4 லட்சத்துக்கும் அதிகமான பொதுமக்களின் குடிநீர்த் தேவையைப் பூர்த்தி செய்கிறது. மேலும், 3558 ஏக்கர் விவசாய நிலங்களின் பாசன வசதிக்கு ஆதாரமாகவும் திகழ்கிறது.

மேற்கோள்கள்
-----------

1. ↑  "Anaikuttam Dam D01114". Unknown parameter `|Access date=` ignored (உதவி); Unknown parameter `|Publisher=` ignored (`|publisher=` suggested) (உதவி), பார்த்த நாள்: ஆகஸ்டு 01, 2017
2. ↑  பொ.இராசேந்திரன், சொ. சாந்தலிங்கம் (சூன் 2014). *ஆனைக்குட்டம் அணை*. பக். 3.
3. ↑  சே.விசயபாசுகர பட்டர் (திசம்பர் 1996). *ஆனைக்குட்டம் அணை*. பக். 17.
**ராபர்ட் புரூஸ் "ராப்" ஃபோர்ட்** (*Robert Bruce "Rob" Ford*, பி. மே 28, 1969) ஒரு கனேடிய அரசியல்வாதியும் வணிகரும் ஆவார். தற்போது டொராண்டோ நகரின் மேயர் பதவியில் இருக்கிறார். டொராண்டோவின் 64ஆம் மேயரான ஃபோர்ட், டிசம்பர் 1, 2010 பதவிக்கு வந்தார். அரசு செலவிடுதல், வரிகளை குறைக்கவேண்டும் என்று பரப்புரை செய்து 2010 மேயர் தேர்தலை வென்றுள்ளார். இதற்கு முன்பு, டொராண்டோ மாநகரவைக்கு 2000இலிருந்து 2010 வரை மூன்று முறை தேர்ந்தெடுக்கப்பட்டார்.

2013இல் ராப் ஃபோர்ட் போதைப்பொருட்களை பயன்படுத்துவதை காட்டுகிற வீடியோகளை டொராண்டோ காவல்துறை கண்டுபிடித்துள்ளது. இந்த வீடியோகளில் ஃபோர்ட் போதைப்பொருள் விற்பனையாளர்களுடன் சந்தித்து, கோக்கைனை பயன்படுத்தி, மது குடித்து தெரிகிறார். ஒரு வீடியோவில் அவரது எதிரிகளை கொலை செய்வார் என்று மிரட்டுகிறார். சட்டங்களின் படி டொராண்டோ மாநகரவையால் மேயரை பதவி அகற்றி வைக்க அதிகாரம் இல்லை, ஆனால் நவம்பர் 2013இல் சில அதிகாரங்களை ஃபோர்டிலிருந்து துணை மேயருக்கு மாற்றியுள்ளது. அக்டோபர் 2014 வரை ஃபோர்ட் பதவியில் இருப்பார். 2014 டொராண்டோ மேயர் தேர்தலில் ஃபோர்ட் போட்டியிடுவார் என்று தெரிவித்துள்ளார்.

இவரது அண்ணன் டக் ஃபோர்ட் டொராண்டோ மாநகரவையில் பணி புரிகிறார்.

மேற்கோள்கள்
-----------

1. ↑  Gilbert, Richard (December 30, 2010). "When will Ford's honeymoon end?". *Toronto Star*: p. A23.
**எட்வர்டு எல். (நெடு) உரைட்** *(Edward L. (Ned) Wright)* (பிறப்பு: ஆகஸ்ட் 25,1947 , வாழ்சிங்டன் டி. சி.) ஒரு அமெரிக்க வானியற்பியலாளரும் அண்டவியலாளரும் ஆவார் , அவர் கோப் வைஸ் மற்றும் டபிள்யூஎம்ஏபி திட்டங்களில் தனது சாதனைகளுக்காகவும் , அண்டவியல் மற்றும் சார்பியல் கோட்பாடு குறித்த வலை பயிற்சிகளில் வலுவான பெருவெடிப்புக்கான ஆதரவாளராகவும் அறியப்படுகிறார்.

உரைட் தனது அறிவியல் இளவல் பட்டத்தை இயற்பியலில் 1969 இலும் முனைவர் பட்டத்தை வானியலில் 1976 இலும் ஆர்வார்டு பல்கலைக்கழகத்தில் அண்ட நுண்ணலைப் பின்னணி கதிர்வீச்சின் உயரமான ஏவூர்தி அளவீட்டிலும் பெற்றார். எம்ஐடி இயற்பியல் துறையில் சிறிது காலம் இணை பேராசிரியராக கற்பித்த பிறகு , உ ரைட் 1981 முதல் யுசிஎல்ஏவில் பேராசிரியராக உள்ளார்.

அகச்சிவப்பு வானியலிலும் அண்டவியலிலும் உரைட் ஆர்வம் காட்டுகிறார். மில்லிமீட்டர் அலைநீளங்களில் திறம்பட உறிஞ்சவும் வெளியிடவும் கூடிய நுண்தூசிக் குறுணைகள் ம் அண்ட நுண்ணலை பின்னணியில் இருந்து ரகசியங்களை வரைவதில் முக்கிய காரணிகளாக இருக்கக்கூடிய பிற கூறுபாடுகளை அவர் ஆய்வு செய்துள்ளார். விண்வெளி அகச்சிவப்பு தொலைநோக்கி வசதி (SIRTF) அறிவியல் பணிக்குழுவில் பலதுறை அறிவியலாளராக உரைட் , 1976 முதல் SIRTF திட்டத்தில் (பிறகு சுஸ்பிட்சஸர் விண்வெளி தொலைநோக்கி என்று மறுபெயரிடப்பட்டது) பணியாற்றியுள்ளார். 1978 முதல் அண்டப் பின்னணி தேட்டத் திட்டத்தில் பணிபுரியும் குழுக்களில் இவர் ஒரு செயற்குழுவில் உறுப்பினராக இருந்தார். அவர் அகல்புல அகச்சிவப்பு அளக்கைத் தேட்டத் (WISE) திட்டத்தின் முதன்மை ஆய்வாளராக உள்ளார். ஜூன் 2001 இல் தொடங்கப்பட்ட வில்கின்சன் நுண்ணலை சமச்சீரின்மை ஆய்வில் (WMAP) தற்போதைய அறிவியல் குழுவில் உரைட் உறுப்பினராக உள்ளார். WMAP என்பது வளரும் புடவியின் தொடக்கநிலை அலைவுகளைப் பற்றிய COBE கண்டுபிடிப்பைப் பின்தொடர்வதற்கான ஒரு ஆய்வுப் பணியாகும்.

1994 முதல் 1998 வரை வானியற்பியல் இதழின் அறிவியல் ஆசிரியராக பணியாற்றினார்.

தகைமைகளும் , விருதுகளும்
------------------------

* 1992 ஆம் ஆண்டில் கோப் குறித்த அவரது பணிக்காக நாசா விதிவிலக்கான அறிவியல் சாதனை பதக்கம்.
* 1995 ஆம் ஆண்டில் ஆண்டின் சிறந்த சிஎஸ்இஓஎல் புகழ்பெற்ற அறிவியலாராகப் என்று பெயரிடப்பட்டார்.
* 2011 இல் அமெரிக்கத் தேசிய அறிவியல் கல்விக்கழகத்தால் தேர்ந்தெடுக்கப்பட்டார்.
* அடிப்படை இயற்பியலில் திருப்புமுனைப் பரிசு, திசம்பர் 2017

மேற்கோள்கள்
-----------

வெளி இணைப்புகள்
---------------

|  |  |
| --- | --- |
| ஆளுமைக் கட்டுப்பாடு: கல்விசார் இதை விக்கித்தரவில் தொகுக்கவும் | 
* Google Scholar
* ORCID

 |



1. ↑  "Ned Wright's web page at UCLA".
2. ↑  "SIRTF Profiles: Ned Wright". 2006-06-23 அன்று மூலம் பரணிடப்பட்டது. 2010-01-26 அன்று பார்க்கப்பட்டது.
3. ↑  "WISE: Mission Overview". NASA. 2010-01-26 அன்று பார்க்கப்பட்டது.
4. ↑   *NASA's Beyond Einstein Program: An Architecture for Implementation*. National Academies Press. 2007. பக். 172. doi:10.17226/12006. பன்னாட்டுத் தரப்புத்தக எண்:978-0-309-11162-1. .
5. ↑  "Edward L. Wright". *National Academy of Sciences*. 2013-11-02 அன்று பார்க்கப்பட்டது.
6. ↑  "Congratulations to Charles Bennett, Gary Hinshaw, Norman Jarosik, Lyman Page Jr. David Spergel and the WMAP Science Team for winning the 2018 Breakthrough Prize in Fundamental Physics". *science.gsfc.nasa.gov*. NASA. 3 December 2017. 8 December 2017 அன்று பார்க்கப்பட்டது.
**தண்டுபாளையம்** (*Dandupalya*) என்பது இந்தியாவின் கர்நாடகத்தில் உள்ள ஒசகோட்டே வட்டத்தில் உள்ள ஒரு சிற்றூர் ஆகும். இது பழைய சென்னை சாலை, தேசிய நெடுஞ்சாலை 4 இக்கு அருகில், ஒசகோட்டே நகரத்திலிருந்து 5 கிலோமீட்டர் தொலைவிலும், பெங்களூரிலிருந்து ஒரு மணி நேர பயணத்திலும் அமைந்துள்ளது. 1996 மற்றும் 2001 க்கு இடையில் கொலைகள், கற்பழிப்புகள், கொள்ளைச் சம்பவங்களைச் செய்த தண்டுபாளைய கும்பலின் நடவடிக்கைகளுக்கு இது பெயர் போனது. இந்த கும்பலில் சுமார் 30 ஆண்களும், பெண்கள் இருந்தனர். அவர்களில் சிலர் தண்டுபாளையத்தில் வசித்து வந்தனர். அவர்கள் 80க்கும் மேற்பட்டவர்களைக் கொலை செய்ததாகக் கருதப்படுகிறது. அந்தக் கும்பலைச் சேர்ந்த பதினாறு பேருக்கு மரண தண்டனைகளும் நான்கு பேருக்கு ஆயுள் தண்டனைகளும் வழங்கப்பட்டன. மற்றவர்கள் குறுகிய காலம் சிறைத்தண்டனையைப் பெற்றனர்.

தண்டுபாளைய கும்பல் தெலுங்கைத் தாய்மொழியாக கொண்ட சமூகத்தைச் சேர்ந்தவர்கள். அவர்களின் மூதாதையர்கள் சுதந்திரத்திற்கு முந்தைய காலத்தில் அண்டை மாநிலமான ஆந்திராவிலிருந்து புலம் பெயர்ந்து வந்தவர்கள். தண்டுபாளைய கும்பல் ஆயுதமேந்திய கொள்ளைக் கூட்ட வரிசையில் இருந்து வருகிறது, அவர்கள் தாத்தா பாட்டி கொலைகள் மற்றும் கொள்ளைச் செயல்களில் ஈடுபட்டனர். தண்டுபாளைய கும்பலைச் சேர்ந்தவர்களின் குழந்தைப் பருவம் பசியாலும் வறுமையாலும் வாடியது. இது "நாயை-உண்ணும்-நாய்" என்னும் உள்ளுணர்விற்கு இட்டுச் சென்றது. இறுதியில் காவல்துறையினரால் கைது செய்யப்பட்ட கும்பல், வியக்கத்தக்க அளவு உடல் ரீதியான சித்திரவதைகளை தாங்கியது. ஆனால் உணவு, குறிப்பாக பன்றி இறைச்சியைக் கொண்டு கவர்ந்திழுத்த போது மட்டுமே தங்கள் உறுதியில் இருந்து உடைந்து தங்கள் குற்றங்களை ஒப்புக்கொண்டானர். 

2012 ஆம் ஆண்டு கன்னடத்தில் தண்டுபாள்யா என்ற திரைப்படம் இந்த கும்பலின் செயல்பாடுகள் குறித்து எடுக்கப்பட்டது.

மேற்கோள்கள்
-----------

1. ↑  V Shoba (18 March 2012). Dandupalya – A name that stuck. *The Indian Express*. Accessed February 2014.
**ராம ராஜா** (பிறப்பு: டிசம்பர் 30 1967), சிங்கப்பூரைப் பிறப்பிடமாகக் கொண்ட இவர் கெப்பல் தொடக்கப் பள்ளியில் தனது கல்வியைத் தொடர்ந்து பின்பு குயீன்ஸ்டவுடன் உயர்நிலைப் பள்ளியிலும், தொழில்நுட்பப் பள்ளியிலும் கற்றுள்ளார். பொதுக் கல்விச் சான்றிதழ் சாதாரண தர நிலைத் தேர்வில் தேர்ச்சியடைந்த பின்பு Our Lady of Lourdes பள்ளியில் பொதுக் கல்விச் சான்றிதழ் மேல்நிலைத் தேர்வில் சித்திபெற்றார்.

தொழில்நடவடிக்கை
---------------

* சுகாதார அமைச்சில் பணியாற்றி வருகின்றார்.

வகித்த பதவிகள்
--------------

இவர் சிங்கப்பூர் தமிழ் எழுத்தாளர் கழகத்தின் உறுப்பினராகவும், அதன் துணைச் செயலாளராகவும் இருந்துள்ளார்.

இலக்கியப் பணி
-------------

சிவகாமி சுந்தரம் எனும் புனைப்பெயரில் 1992ல் எழுதத் தொடங்கிய இவரின் முதல் சிறுகதை ‘சென்றது வசந்தம்’ எனும் தலைப்பில் தமிழ் முரசில் வெளியானது. இதுவரை பல சிறுகதைகளையும், மர்மத் தொடர்களையும் இவர் எழுதியுள்ளார்.

பெற்ற விருதுகளும், கௌரவங்களும்
------------------------------

* புது உறவு எனும் சிறுகதைக்கான 1ம் பரிசு (1996)
* மெல்லத் திறந்தது கதவு எனும் சிறுகதைக்கான ஆறுதல் பரிசு (1997)
* 'ஆ சோ' எனும் கதைக்கான 3வது பரிசு

உசாத்துணை
---------

* சிங்கப்பூர் தமிழ் எழுத்தாளர்கள் - சிங்கப்பூர் தமிழ் எழுத்தாளர் கழக வெளியீடு
**நாசர் அபுல்** (*Nasser Abul*) குவைத்து ஆன்லைன்[*தெளிவுபடுத்துக*] ஆர்வலர் ஆவார்.  2011 ஆம் ஆண்டு சூலை மாதம் 7 ஆம் தேதி அன்று, பகுரைனில் அரபு வசந்த போராட்டக்காரர்களுக்கு ஆதரவாக தொடர்ச்சியான டுவிட்டர் டுவீட்களைத் தொடர்ந்து, அவர் குவைத் அரசாங்கத்தால் மாநில பாதுகாப்புக் குற்றச்சாட்டின் பேரில் சிறையில் அடைக்கப்பட்டார்.  பக்ரைனின் ஆளும் அல் கலீபா குடும்பத்தைச் சேர்ந்த சேக் அப்துல்லா முகமது பின் அகமது அல் பதே அல் கலீபா, அபுல் கைது செய்யப்பட்டதற்கு குவைத்து அரசாங்கத்திற்கு நன்றி தெரிவித்ததோடு, அபுலுக்கு எதிராக தனிப்பட்ட அவதூறு வழக்கைத் தாக்கல் செய்ய உள்ளதாகவும் அறிவித்தார். 

அவர் கைது செய்யப்பட்டதைத் தொடர்ந்து, அபுல் தனது கணக்கில் மிகவும் எரிச்சலூட்டும் டுவீட்களை குறும்பர்களால் இடுகையிடப்பட்டதாகவும், அந்த டுவீட்களை அறிந்ததும், தனது ஐ-போன் மூலம் அவற்றை நீக்கிவிட்டதாகவும் கூறினார். காவலில் வைக்கப்பட்ட முதல் இரண்டு நாட்களில் தான் தாக்கப்பட்டதாகவும் தூக்கமின்மைக்கு ஆளானதாகவும் அபுல் குற்றம் சாட்டியுள்ளார். அவரது வழக்கறிஞரின் கூற்றுப்படி, அபுல் பல வழக்கறிஞர் விசாரணைகளுக்கு மறுக்கப்பட்டார்.  அவர் கைது செய்யப்பட்ட ஒரு வாரத்திற்குப் பிறகு, பன்னாட்டு மன்னிப்பு அவை அவரை மனசாட்சியின் கைதி என்று அறிவித்தது மற்றும் அவரை உடனடியாக விடுவிக்க அழைப்பு விடுத்தது.  மனித உரிமைகள் கண்காணிப்பகம் அவர் மீதான குற்றச்சாட்டுகளை கைவிட வேண்டும் என்று கோரியது, "அரசுகளை இணையத்தில் விமர்சிப்பதற்காக மக்களைக் கைது செய்ததன் மூலம் குவைத்து ஒரு புதிய வீழ்ச்சிக்கு தள்ளப்பட்டுள்ளது" என்று ஒரு பிரதிநிதி கூறினார்.  செப்டம்பர் மாதம் 19 ஆம் தேதியன்று, மனித உரிமைக் குழுவின் தலைவரான குவைத்து பாராளுமன்ற உறுப்பினர் பைசல் அல்-துவைசன், அபுலை விடுவிக்கக் கோரினார். "குவைத்தின் மனித உரிமை வரலாற்றைக் கெடுக்கும் அவமானம்" என்று கூறினார். 
2011 ஆம் ஆண்டு செப்டம்பர் மாதம் 27ஆம் தேதியன்று அபுல் குவைத்து மத்திய சிறையில் இருந்து விடுவிக்கப்பட்டார்.

மேற்கோள்கள்
-----------

1. 1 2  Priyanka Motaparthy (24 August 2011). "Jailed for tweeting in Kuwait". *Foreign Policy*. 23 January 2013 அன்று மூலம் பரணிடப்பட்டது. 12 January 2012 அன்று பார்க்கப்பட்டது.
2. ↑  "Kuwaiti Arrested for Tweeting About Protests". Amnesty International. 15 June 2011. 12 January 2012 அன்று பார்க்கப்பட்டது.
3. 1 2  "Kuwait: Release Jailed Internet Scribes". Human Rights Watch. 13 July 2011. 12 January 2012 அன்று பார்க்கப்பட்டது.
4. ↑  "Kuwaiti Arrested for Tweeting About Protests". Amnesty International. 15 June 2011. 12 January 2012 அன்று பார்க்கப்பட்டது."Kuwaiti Arrested for Tweeting About Protests". Amnesty International. 15 June 2011. Retrieved 12 January 2012.
5. ↑  "Urgent action (follow up) : Kuwait. Online activist Nasser Abul sentenced for tweeting". Amnesty International. 29 September 2011. 6 September 2012 அன்று மூலம் பரணிடப்பட்டது. 12 January 2012 அன்று பார்க்கப்பட்டது.
**சப்பானிய சிறிய ஆந்தை** (*Japanese scops owl*)(***ஓடசு செமிடோர்க்சு***) என்பது சப்பானில் காணப்படும் சிறிய ஆந்தை சிற்றினம் ஆகும். இது சீனா, கொரியா மற்றும் உருசியாவிலும் காணப்படுகிறது.

இந்த வகை ஆந்தைகள் ஆந்தை குழுவின் ஒரு பகுதியாகும், இதில் வழக்கமான ஆந்தைகள், இசுட்ரிஜிடே என்று அழைக்கப்படுகின்றன. இதில் 90% ஆந்தை சிற்றினங்கள் உள்ளன. மற்ற குழுவானது கூகை ஆந்தைகள் எனப்படும் டைட்டோனிடே குடும்பத்தினைச் சார்ந்தவை.

இது இந்தியப் பட்டைக் கழுத்து சின்ன ஆந்தை (*ஓ. பக்கமோனா*), பட்டைக் கழுத்து சின்ன ஆந்தை (*ஓ. லெட்டியா* ) மற்றும் சுந்தா சின்ன ஆந்தை (*ஓ. லெம்பிஜி*) ஆகியவற்றுடன் நெருங்கிய தொடர்புடையது. இந்த நான்கு சிற்றினங்கள் சில நேரங்களில் தெளிவானதாகக் கருதப்படுகின்றன, மேலும் இணைந்த சிற்றினங்கள் பின்னர் பட்டைக் கழுத்து சின்ன ஆந்தை (*ஓ. பக்கமோனா*) என்று அழைக்கப்படுகின்றன.

இது மரத்தின் குழிகளில் கூடு கட்டுகிறது. ஆணின் அழைப்பு ஒரு தாழ்வான சோகமான 'ஊப்' என்பதாகும்.

சப்பானிய மட்பாண்டங்கள் போன்ற கலைகளிலும் இந்த ஆந்தையின் உருவம் சித்தரிக்கப்பட்டுள்ளது.

 எடோ காலத்தின் பிற்பகுதியில் ஆந்தையின் வடிவில் உள்ள ஹாகியாமா சாமான் தூபக் கொள்கலன்

மேற்கோள்கள்
-----------

1. 1 2  BirdLife International (2014). *Otus semitorques*. The IUCN Red List of Threatened Species. Version 2014.3
2. ↑  "Appendices | CITES". *cites.org*. 2022-01-14 அன்று பார்க்கப்பட்டது.

வெளி இணைப்புகள்
---------------

* பொதுவகத்தில் Otus semitorques தொடர்பாக ஊடகக் கோப்புகள் உள்ளன.

* OwlPages.com இல் ஜப்பானிய ஸ்கோப்ஸ் ஆந்தை

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1272534
* விக்கியினங்கள்: Otus semitorques
* Avibase: BFE3F4EA91662840
* BirdLife: 61859151
* ஈபேர்டு: jasowl1
* GBIF: 7340190
* iNaturalist: 144588
* IRMNG: 10531685
* ITIS: 1063233
* IUCN: 61859151
* என்.சி.பி.ஐ: 257819
* Xeno-canto: Otus-semitorques

 |
**இராமதீர்த்தம்** (*Ramatheertam*) என்பது ஆந்திரப் பிரதேச மாநிலத்தின் நெல்லூர் மாவட்டத்தில் அமைந்துள்ளது. இது விடவலூர் மண்டலத்தின் கீழ் வருகிறது.

வரலாறு
------

இராமதீர்த்தம் நெல்லூர் மாவட்டத்தில் உள்ள ஒரு வரலாற்று பெருமையுடைய பௌத்த எச்ச தளமாகும்.

### போடிபட்டி திப்பா

இராமலிங்கேசுவரா கோயிலின் கிழக்கே உள்ள ஒரு மேட்டில் சமீபத்திய ஆய்வின் மூலம் சில வரலாற்றுப் புராதன எச்சங்கள் கிடைத்தன. இத்தளத்திலிருந்து கருப்பு மற்றும் சிவப்பு மெருகூட்டப்பட்டுச் செய்யப்பட்ட பொருட்கள், சுடுமண் சிற்பங்கள் மற்றும் செங்கல் எச்சங்கள் மீட்கப்பட்டன. குண்டூர் மாவட்டத்தில் உள்ள செஜர்லா கோயிலில் காணப்படும் பௌத்த எச்சங்கள் இந்த தளத்தில் இருக்கலாம். இந்த இடத்தில் அகழாய்வுப் பணிகள் நடைபெற்று வருகின்றன.

### கோயில்

இராமதீர்த்தத்தில் உள்ள ராமலிங்கேசுவர சுவாமி கோயிலில் சிவபெருமான் மற்றும் காமட்சியம்மா ஆகியோர் முதன்மை தெய்வங்களாகவும், விக்கினேசுவரா மற்றும் சுப்பிரமணிய சுவாமியும் இங்கு வழிபடப்படுகிறார்கள். செங்கற்களால் கட்டப்பட்ட கோயில், கொடிமரம், கல்யாண மண்டபம், அலங்கார மண்டபம், நித்யக்ஞத்திற்கான யாகசாலை போன்ற கட்டிடக்கலை பல்லவர் பாணியை நினைவூட்டுகிறது. பிரதான கோயில் மிகவும் சிறியது மற்றும் வெள்ளை பளிங்குக் கற்களால் ஆனது. புராணங்களில் இராமதீர்த்தம் பக்தர்களிடையே மிகுந்த மரியாதையைப் பெற்றுள்ளது. ஏனெனில் இது வேதங்களின்படி, இராமர் சீதையைத் தேடும் போது ஒரு இரவு தங்கியதாகக் கூறப்பட்டுள்ளது. விடியற்காலையில், இராமர் தனது கைகளால் மணலில் ஒரு சிவலிங்கத்தை வடிவமைத்து பிரார்த்தனை செய்தார்.

நிலப்படம்
---------

மேலே விவரிக்கப்பட்ட புவியியலுக்கான விக்கிமேப்பியா இணைப்பைப் பார்க்கவும்:

மேற்கோள்கள்
-----------

1. ↑  (There is another Ramatheertham in Vizianagaram District)
2. ↑  "Archeological Survey of India". 3 March 2016 அன்று மூலம் பரணிடப்பட்டது. 16 October 2012 அன்று பார்க்கப்பட்டது.
***ராப்ரி*** ( IAST : Rabaḍī) என்பது ஒரு இனிப்பு ஆகும். இது பாலினை சுண்டக் காய்ச்சி தயாரிக்கப்படுகிறது. இது இந்தியத் துணைக்கண்டத்தினைச் சார்ந்த பாலினால் தயாரிக்கப்பட்ட இனிப்பு ஆகும். பாலை குறைந்த வெப்பத்தில் நீண்ட நேரம் கொதிக்க வைத்து, பாலில் உள்ள நீர் ஆவியாகி பாலின் அடர்த்தி அதிகமாகி நிறமானது வெள்ளை அல்லது வெளிர் மஞ்சள் நிறமாக மாறும் வரை காய்ச்சப்படுகிறது. வெல்லம், மசாலாப் பொருட்கள் மற்றும் பருப்புகள் ஆகியவை சுவைக்காகச் சேர்க்கப்படுகின்றன. இது குளிர்விக்கப்பட்டு இனிப்பாகப் பரிமாறப்படுகிறது. *இரசபாலி*, *செனா கீரி* மற்றும் *கிரா* சாகர போன்ற பல இனிப்புகளில் *ராப்ரி* முக்கிய மூலப்பொருள் ஆகும்.

இதேபோன்ற உணவு *பசுந்தி* என்ற பெயரில் அழைக்கப்படுகிறது.

 பாரம்பரிய இந்திய ஐஸ்கிரீம் குல்ஃபி ராப்ரி மற்றும் ரோஜா இதழ் ஜாம் குல்கந்துடன்

வரலாறு
------

*சண்டிமங்கலா*வின் கருத்தின்படி 1400களின் முற்பகுதியில் மற்ற இனிப்புகளுடன் *ராப்ரி* தயாரிக்கப்பட்டுள்ளது.

கொல்கத்தாவில் 1965-ல் பொருளாதார மந்தநிலையின் போது *ராப்ரி* தயாரிக்க அதிகளவில் பால் பயன்படுத்தியதற்காகத் தடை செய்யப்பட்டது. பின்னர் இனிப்புக் கடைகளின் வழக்குகள் காரணமாகக் கல்கத்தா உயர் நீதிமன்றத்தால் இத்தடையினை ஓராண்டுக்குப்பின் நீக்கியது. 

பீகார் முன்னாள் முதல்வர் ராப்ரி தேவியின் பெயரானது இந்த உணவு பெயரின் அடிப்படையில் இடப்பட்டது; ராப்ரி தேவியின் குடும்பத்தில் உள்ளோரின் பெயர்கள் அனைத்தும் இனிப்புகளின் அடிப்படையில் இடப்பட்டதாகும்.

தயாரித்தல்
----------

*ராப்ரி* தயார் செய்ய ஒரு பெரிய திறந்த பாத்திரத்தில் (*கடாய்*) இனிப்பு கலந்த பாலை சூடாக்குவதன் மூலம் தயாரிக்கப்படுகிறது. பாலின் மேற்பரப்பில் நுரை உருவாகத் தொடங்கும் போது, நுரை நீக்கப்பட்டு ஒதுக்கி வைக்கப்படுகிறது. பால் தீர்ந்து போகும் வரை இச்செயல்முறை தொடர்கிறது.

*

மேற்கோள்கள்
-----------

1. ↑  "Full text of "Indian Food Tradition A Historical Companion Achaya K. T."". *archive.org*. 2019-01-30 அன்று பார்க்கப்பட்டது.
2. ↑  "The Bitterest Ban: The improbable story of how Bengal tried to ban Bengali sweets". *Economic Times Blog* (ஆங்கிலம்). 2015-07-25. 2020-02-07 அன்று பார்க்கப்பட்டது.
3. ↑  Akbar, M. J.. "M. J. Akbar: Laloo steals Congress seats in Bihar for sweet Rabri" (in en). *gulfnews.com*. .
**ராபின் தேவனேஷ்** ஆக்சுபோர்டு பல்கலைக்கழகத்தில் ஒய்வு பெற்ற இயற்பியல் வல்லுநர் ஆவார். இவர் ஹெர்ட்ஃபோர்டு கல்லூரி மற்றும் ஆக்ஸ்ஃபோர்டு பல்கலைக்கழகத்தின் முன்னாள் முதல்வர் ஆவார். இவர் ஃபெல்லோ மற்றும் இயற்பியலில் பட்டம் பெற்றவர். இவர் நெகிழ்வற்ற சிதறல் என்ற துறையில் சிறப்பாக பணியாற்றினார். இந்த பணிக்காக டிசம்பர் 2009-இல் மேக்ஸ் பார்ன் பதக்கம் வழங்கப்பட்டது. அந்த துறையில் இவர் தொடர்ந்து சிறப்பாக செயல்பட்டு வருகிறார்.

கல்வி மற்றும் ஆரம்பகால வாழ்க்கை
-------------------------------

தேவனெஷ் பெனிடிக்டினேஸ் என்ற பள்ளியில் ஆரம்பகால கல்வியை கற்றார். இவர் கேம்பிரிட்ஜ் மற்றும் செயின்ட் ஜான்ஸ் கல்லூரியில் மேற்படிப்பு பயின்றார். இவர் 1979-இல் ஆக்ஸ்போர்டில் சேர்ந்தார்.இவர் யூகே பல்கலைக்கழங்களில் பல ஆராய்ச்சி நிலைகளை மேற்கொண்டார். மேலும் 1968-இல் முனைவர் பட்டத்தை பெற்றபின் ஹம்பர்க்கில் உள்ள டெசி ஆய்வகத்தில் பணிபுரிந்தார்.

தேவனேஷ் நெகிழ்வற்ற சிதறல் என்ற தலைப்பில் ஒரு புத்தகம் எழுதியுள்ளார்.

விருதுகள்
---------

மார்ச் 2009-இல் மார்க்ஸ் பார்ன் என்ற விருது தேவனேஷ்க்கு வழங்கப்பட்டது. இந்த விருதினை அய் ஒ பி வழங்கியது. இவரின் பணியானது அணுககள் கட்டமைப்பின் மீதான புரிதலுக்கும் முக்கிய முன்னேற்றங்களுக்கும் வழிவகுத்தது. புரோட்டானின் கட்டமைப்பு கண்டறிவதில் இவரின் பங்கு மகத்தானது. குவார்க் குரோமோ டைனமிக்சை புரிந்துகொள்வதில் பிஜோர்சென் எக்ஸ், குவார்க் மற்றும் குளுக்கோன் டென்சீசியஸின் வகைப்பாடு முக்கிய பங்கு வகித்தது.
\***இரு மாற்றுருக்களில்**,  

B ஆட்சியுடைய மாற்றுரு,  

b பின்னடைவான மாற்றுரு. 
\***சந்ததியில் மரபணுவமைப்பு**,
1 BB, 2 Bb, 1 bb
\***சந்ததியில் தோற்றவமைப்பு**,
1 + 2 = 3 ஊதாப் பூக்கள்  

1 வெள்ளைப் பூ
மரபியலில் **ஆட்சியுடைது** (*dominance*) என்றால், ஒரு தனி மரபணுவில் இருக்கக்கூடிய இரு வடிவங்களில் அல்லது மாற்றுருக்களில் ஒன்று, மற்றைய வடிவம் அல்லது மாற்றுருவின் மேல் ஆதிக்கம் செலுத்தி, அந்த மரபணுவினால் கட்டுப்படுத்தப்படும் இயல்பில், மற்றைய மாற்றுரு வெளிப்படுத்தக்கூடிய தாக்கத்தை மறைப்பதாகும்.

இரு மாற்றுருக்களைக் கொண்ட ஒரு இயல்பின் எளிமையான ஒரு முன்மாதிரியைப் பார்ப்போம். B,b என்பன பூவின் நிறத்திற்குக் காரணமான மரபணுவில் உள்ள இரு மாற்றுருக்கள் எனக் கொண்டால், அங்கே BB, Bb, bb என்னும் மூன்று வகையான மரபணுவமைப்புக்கள் தோன்றலாம். இவற்றில் Bb என்ற இதரநுக மரபணுவமைப்பானது, BB என்ற சமநுக மரபணுவமைப்பின் இயல்பையே தனது தோற்றவமைப்பில் வெளிக்காட்டுமாயின், B மாற்றுரு, b மாற்றுருவுக்கு ஆட்சியுடையது எனலாம். இங்கே பூவில் ஊதா, வெள்ளை என்ற இரண்டே வைகையான நிறங்களைக் கொண்ட தோற்றவமைப்புக்களே உருவாகும். ஊதா நிறமானது வெள்ளை நிறத்திற்கு ஆட்சியுடைய நிறமாக உள்ளது. இந்நிலையில் b மாற்றுரு, B மாற்றுருவுக்கு பின்னடைவானது எனக் கூறுவோம்.

நடைமுறையில் ஆட்சியுடைய அலகானது ஆங்கில எழுத்தாலும், பின்னடைவான அலகானது ஆங்கில சிறிய எழுத்தாலும் குறிக்கப்படுகின்றது.
**ஆட்டுப்பண்ணை, சின்னசேலம்** என்பது தமிழ்நாடின், விழுப்புரம், சேலம் மாவட்ட எல்லையில் சின்னசேலம் பகுதியில் உள்ள ஒரு ஆட்டுப்பண்ணையாகும். இப்பகுதியில் பரவலாக உள்ள கறுப்பு நிற குறும்பெட்டை ஆடுகளுடன் பீக்கானீர் கிடாக்களுடன் இனக்கலப்பு செய்து தரமான ஆடுகளை உற்பத்திசெய்யும் நோக்கத்துடன் இந்தப் பண்ணையானது 1958இல் துவக்கப்பட்டது. இந்தப் பண்ணை 1,866 ஏக்கர் பரப்பளவில் உள்ளது. இதில் 1070 ஏக்கர் சேலம் மாவட்டத்திலும், 796 ஏக்கர் விழுப்புரம் மாவட்டப் பகுதிக்குள் வருகின்றது. மேலும் இங்கு மேச்சேரி ஆடு, சென்னை சிவப்பு ஆடு ஆகிய செம்மறி ஆட்டுகளையும், தலைச்சேரி ஆடு, சேலம் கருப்பு ஆடு போன்ற வெள்ளாடுகளும் பராமரிக்கப்பட்டுவருகிறது.

மேற்கோள்கள்
-----------

1. ↑  சேலம் மாவட்டம், குறும்பை ஆட்டுப்பண்ணை, சின்னச் சேலம் (1961). *சேலம் மாவட்டம்*. சென்னை: பாரி நிலையம். பக். 185-186.
2. ↑  "சின்னசேலம் ஆட்டுப்பண்ணையில் கால்நடை மருத்துவக்கல்லூரி அமைக்க வேண்டும்". *செய்தி*. தினகரன். 8 சனவரி 2016. 2022-10-19 அன்று மூலம் பரணிடப்பட்டது. 8 மே 2019 அன்று பார்க்கப்பட்டது.
3. ↑  "கொள்கை விளக்கக் குறிப்பு 2009-2010" (PDF). கால்நடை பராமரிப்புத் துறை. 8 மே 2019 அன்று பார்க்கப்பட்டது.
கிழக்கு இலங்கையின் தென்பால் கல்முனைக்கு அருகில் பாண்டிருப்பு கிராமத்தில் **பாண்டிருப்பு திரௌபதை அம்மன் ஆலயம்** அமைந்துள்ளது. ஆகமம் சாராத முறையிலான பூசைகளைக் கொன்ட இவ்வாலயம் பாண்டவர்களையும் அவர்தம் பத்தினி பாஞ்சாலியையும் பக்திபரவசத்துடன் வழிபடும் மரபைக் கொண்டது.

வரலாறு
------

15ஆம் நூற்றாண்டின் நடுப்பகுதியில் வட இந்தியாவின் கொங்கு நகரில் இருந்து வைணவ சமயத்தைப் பரப்பும் நோக்கில் தாதன் எனும் முனி இலங்கைக்கு வந்தார். இவர் மகாபாரத இதிகாசத்தை மக்கள் மத்தியில் முக்கியப்படுத்தி அதன் நிகழ்வுகளை சடங்காக நடித்துக்காட்டி வந்தார்.. இவர் மட்டக்களப்பின் தென்கோடியில் இருந்த நாகர்முனைக் கோவிலில் தங்கியிருந்து சமயபோதனை செய்வதை அறிந்துகொண்ட அந்நாளைய மட்டக்களப்புக்கான திக்கதிபரான எதிர்மன்னசிங்கன் (கி.பி 1539 - கி.பி-1583) அவரைச் சந்தித்து விபரமறிந்து வரவேற்றான். தாதனின் வேண்டுகோளின்படி பாண்டிருப்புக் கிராமத்தின் ஆலவிருட்சங்களும் கொக்கட்டி மரங்களும் நிறைந்த இடத்தை விட்ணு பாண்டவர் ஆகியோருக்கு ஆலயம் அமைக்க வழிசெய்தான்.

பூசைமுறை
--------

18 நாட்கள் நடைபெற்ற பாரதப்போரைக் குறிக்கும் வகையில் 18 நாட்கள் திருவிழா நடைபெறும். பாரதப் போரினதும் மகாபாரதத்தினதும் பல்வேறு நிகழ்வுகள் நிகழ்த்திக்காட்டப்படுவதுடனான சடங்குடன் கூடிய வணக்கமுறை நடைபெறும். இறுதி மூன்று தினங்களும் முறையே அருச்சுனன் பாசுபதம் பெறுதல்(தவநிலை) மற்றும் தீமிதிப்பு என்பன நடைபெறும்.

மேற்கோள்கள்
-----------

1. ↑  வீரகேசரி, இலங்கை நாளிதழ்,2012 செப்டெம்பர்,19 பக்.4
2. ↑  எவ். எக்ஸ்.சீ. நடராசா,மட்டக்களப்பு மான்மியம்,1962
**புலிட்சர் பரிசு** என்பது, ஊடகவியல், இணைய ஊடகவியல், இலக்கியம், இசையமைப்பு என்பவற்றுக்காக ஐக்கிய அமெரிக்காவில் வழங்கப்படும் ஒரு விருது ஆகும். இது இத்துறைகளுக்கான மிக உயரிய விருதாகக் கருதப்படுகின்றது. இது நியூ யார்க் நகரத்தில், கொலம்பியா பல்கலைக்கழகத்தால் வழங்கப்பட்டு வருகிறது.

இத்துறைகளைச் சேர்ந்த இருபத்தொரு பிரிவுகளில் ஆண்டுதோறும் இப்பரிசுகள் வழங்கப்பட்டு வருகின்றன. இவற்றுள் இருபது பிரிவுகளுக்கான பரிசாக ஒவ்வொன்றும் 10,000 அமெரிக்க டாலர்களும், சான்றிதழும் வழங்கப்படுகின்றது. ஊடகவியல் துறை சார்ந்த பொதுச் சேவைப் பிரிவில், பரிசாக ஒரு தங்கப் பதக்கம் வழங்கப்படுகின்றது. இப்பரிசு, ஒரு செய்தி இதழ்களுக்கே வழங்கப்படுவதாயினும், ஒரு தனி மனிதருடைய பெயரும் பரிந்துரைக்கப்படலாம்.

இது, ஹங்கேரிய அமெரிக்கப் பத்திரிகையாளரும், செய்திப் பத்திரிகை வெளியீட்டாளருமாகிய ஜோசேப் புலிட்சர் என்பவரால் நிறுவப்பட்டது. 1911 ஆம் ஆண்டில் இவர் இறக்கும்போது இதற்காக ஒரு தொகைப் பணத்தைக் கொலம்பியாப் பல்கலைக்கழகத்துக்கு விட்டுச் சென்றார். இத் தொகையின் ஒரு பகுதியைக் கொண்டு 1912 ஆம் ஆண்டில் அப் பல்கலைக்கழகத்தின் பத்திரிகைத்துறைக் கல்விக்கழகம் (*School of Journalism*) தொடங்கப்பட்டது. முதலாவது புலிட்சர் பரிசு 1917 ஆம் ஆண்டு சூன் மாதம் நான்காம் நாள் வழங்கப்பட்டது. இப்பொழுது இது ஆண்டு தோறும் ஏப்ரல் மாதத்தில் அறிவிக்கப்படுகின்றது.